Трэба адзначыць, што гэтая вельмі сціплая кніжачка на шэрай паперы карыстаецца непараўнальнай з іншымі беларускамоўнымі паэтычнымі выданнямі фенаменальнай любоўю беларусаў па ўсім свеце. Рэпрынтныя выданні “Вянка” імгненна разыходзяцца нават і ў цяперашні час. Так, з 1981 года зборнік чатыры разы перавыдаваўся агульным накладам у 18 тысяч паасобнікаў, але факсіміле “Вянка” ўсё роўна нідзе немажліва купіць. Вось чаму дырэкцыя музею зноў будзе звяртацца да выдавецтва “Мастацкая літаратура” з просьбаю надрукаваць чарговае, пятае, рэпрынтнае выданне зборніку.